་ནམ་མཁའ་ལྟ་བུ་ལ། །ལོངས་སྤྱོད་ཡུལ་དུ་དུ་མར་སྣང་། །ཤེལ་ལ་ཚོན་ནི་ཇི་བཞིན་ནོ། །འདོད་པ་ལྔ་དང་ཆོས་རྣམས་ལ། །རྣལ་འབྱོར་རྟག་ཏུ་སྤྱོད་པར་ཤོག །ཨ་ལ་ལ་ཧོ་རོལ་དུ་གསོལ། །གནས་པར་མཛོད། མི་འཛིན་སྒྱུ་མ་ལྟ་བུ་ལ། །དགྱེས་པའི་གར་གྱིས་རོལ་བར་མཛོད། །རེག་བྱ་འགག་པ་མེད་པ་ལ། །མི་གཡོ་བཞིན་དུ་རོལ་དུ་གསོལ། །ཧོ་ཆགས་པ་མེད་བཞིན་ཆགས་པར་མཛོད། །ཅེས་པས་མཆོད་ནས། མཆོག་སྦྱིན་རྡོ་རྗེ་མཆོག་ཁྱོད་འདུད། །ལ་སོགས་པ་དང་། རྡོ་རྗེ་འཇིགས་བྱེད་འཇིགས་པར་བྱེད། །ལ་སོགས་པས་བསྟོད་ནས་ལྷ་མོ་དེ་དག་དཀྱིལ་འཁོར་གྱི་ལྷ་རྣམས་ཀྱི་བ་སྤུའི་བུ་གར་ཐིམ་པར་བསྒོམས་ལ། རྟེན་དང་བརྟེན་པར་བཅས་པའི་དཀྱིལ་འཁོར་སྣང་ལ་རང་བཞིན་མེད་པ་ལ་ཡིད་གཏད་དེ་མཉམ་པར་གཞག་གོ །བསྐྱེད་པའི་རིམ་པའོ། །སྔགས་བཟླ་བར་འདོད་ན། ལྷ་རྣམས་ཀྱི་ཐུགས་ཀའི་ས་བོན་གྱི་མཐའ་མར་སྔགས་ཀྱི་ཕྲེང་བས་བསྐོར་བའི་འོད་ཀྱིས་རང་གི་སྒྲིབ་པ་གཉིས་སྦྱངས། ཚོགས་གཉིས་སྤེལ། ཕྲིན་ལས་བཞི་བསྒྲུབས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་རྒྱུད་བསྐུལ་བས་བྱིན་གྱིས་རློབ་པར་བསམ་ཞིང་། ཨོཾ་ཡ་མ་རཱ་ཛ་ས་དོ་མེ་ཡ། ཡ་མེ་དོ་རུ་ཎ་ཡོ་ད་ཡ། ཡ་དཱ་ཡོ་ནི་ར་ཡ་ཀྵེ་ཡ། ཡ་ཀྵེ་ཡཙྪ་ནི་རཱ་མ་ཡ་ཧཱུྃ་ཧཱུྃ་ཕཊ། ཅེས་པ་ནི་རྩ་བའི་སྔགས་སོ། །ཨོཾ་ཧྲཱིཿཥྟྲཱིཿབི་ཀྲྀ་ཏཱ་ན་ན་ཧཱུྃ་ཕཊ། ལས་སྔགས་སམ་ཉེ་བའི་སྙིང་པོའོ། །ཨོཾ་ཡ་མཱནྟ་ཀ་ཧཱུྃ་ཕཊ། སྙིང་པོའོ། །འཁོར་རྣམས་ཀྱི་སྔགས་བཟླ་བར་འདོད་ན། ཨོཾ་བཛྲ་ཤི་རཿཧཱུྃ་ཕཊ། ཨོཾ་བཛྲ་ཧསྟ་ཧཱུྃ་ཕཊ། ཨོཾ་བཛྲ་ཨནྟྲ་ཧཱུྃ་ཕཊ། ཨོཾ་བཛྲ་པཱ་ད་ཧཱུྃ་ཕཊ། ཨོཾ་བཛྲ་ཀ་པཱ་ལ་ཧཱུྃ་ཕཊ། ཨོཾ་བཛྲ་ཙ་ཤ་ཀ་ཧཱུྃ་ཕཊ། ཨོཾ་བཛྲ་ཤྨ་ཤཱ་ནི་ཀ་ར་པཱ་ཏ་ཀ་ཧཱུྃ་ཕཊ། ཨོཾ་བཛྲ་ཤཱུ་ལ་བི་ན་པུ་རུ་ཥ་ཧཱུྃ་ཕཊ། ཨོཾ་བཛྲ་ཀརྟ་རི་ཧཱུྃ་ཕཊ། ཨོཾ་བཛྲ་བྷིཎྜ་པཱ་ཎ་ཧཱུྃ་ཕཊ། ཨོཾ་བཛྲ་མུ་ས་ལ་ཧཱུྃ་ཕཊ། ཨོཾ་བཛྲ་ཙྪུ་རི་ཀ་ཧཱུྃ་ཕཊ། ཨོཾ་བཛྲ་ཀརྞཱ་ཡ་ཧཱུྃ་ཕཊ། ཨོཾ་བཛྲ་ཨཾ་ཀུ་ཤ་ཧཱུྃ་ཕཊ། ཨོཾ་བཛྲ་མ་ཧིརྵ་ཧཱུྃ་ཕཊ། ཨོཾ་བཛྲ་ཤྲིཾ་ག་ལ་ཧཱུྃ་ཕཊ། ཨོཾ་བཛྲ་ཀུ་ཐ་ར་ཧཱུྃ་ཕཊ། ཨོཾ་བཛྲ་ཤ་ར་ཧཱུྃ་ཕཊ། ཨོཾ་བཛྲ་དཎྜ་ཧཱུྃ་ཕཊ། ཨོཾ་བཛྲ་ཁ་ཊྭཱྃ་ག་ཧཱུྃ་ཕཊ། ཨོཾ་བཛྲ་ཙཀྲ་ཧཱུྃ་ཕཊ། ཨོཾ་བཛྲ་པཱ་ཤ་ཧཱུྃ་ཕཊ། ཨོཾ་བཛྲ་བཱ་ར་ཧ་ཧཱུྃ་ཕཊ། ཨོཾ་བཛྲ་གརྡ་བཱ་ཧཱུྃ་ཕཊ། ཨོཾ་བཛྲ་བཛྲ་ཧཱུྃ་ཕཊ། ཨོཾ་བཛྲ་ཌ་མ་རུ་ཀ་ཧཱུྃ་ཕཊ། ཨོཾ་བཛྲ་ཕ་ལ་ཀ་ཧཱུྃ་ཕཊ། ཨོཾ་བཛྲ་དྷ་ནུཿཧཱུྃ་ཕཊ། ཨོཾ་བཛྲ་གཎྜ་ཧཱུྃ་ཕཊ། ཨོཾ་བཛྲ་ཝ་ཏ་པ་ཌ་ཡ་ཧཱུྃ་ཕཊ། ཨོཾ་བཛྲ་ཨུཥྟ་ཧཱུྃ་ཕཊ། ཨོཾ་བཛྲ་ཤྭ་ན་ཧཱུྃ་ཕཊ། ཨོཾ་བཛྲ་ཏརྫ་ནི་ཧཱུྃ་ཕཊ། ཨོཾ་བཛྲ་ཏྲི་པ་དཾ་ཀ་ཧཱུྃ་ཕཊ། ཨོཾ་བཛྲ་ནཱ་ག་ཙ་རྨ་ཧཱུྃ་ཕཊ། ཨོཾ་བཛྲ་མུརྐ་ར་ཧཱུྃ་ཕཊ། ཨོཾ་བཛྲ་ཀུནྡ་ཧཱུྃ་ཕཊ། ཨོཾ་བཛྲ་ཨགྣི་ཀུཎྜ་ཧཱུྃ་ཕཊ། ཨོཾ་བཛྲ་མེ་ཥ་ཧཱུྃ་ཕཊ། ཨོཾ་བཛྲ་ཤྭ་ན་ཧཱུྃ་ཕཊ། ཨོཾ་བཛྲ་གྲྀ་ཌྷ་ཧཱུྃ་ཕཊ། ཨོཾ་བཛྲ་ཨཱུ་ལུ་ཀ་ཧཱུྃ་ཕཊ། ཨོཾ་བཛྲ་ཀ་ཀཱ་ཧཱུྃ་ཕཊ། ཨོཾ་བཛྲ་ཤུ་ཀ་ཧཱུྃ་ཕཊ། ཨོཾ་བཛྲ་མཎྜི་ཧཱུྃ་ཕཊ། ཨོཾ་བཛྲ་སེ་ན་ཧཱུྃ་ཕཊ། ཨོཾ་བཛྲ་མ་ཧཱ་ཤ་ཀུ་ནི་ཧཱུྃ་ཕཊ། ཨོཾ་བཛྲ་ས་ར་ས་ཧཱུྃ་ཕཊ། ཅེས་གསང་སྔགས་རྣམས་ཅི་ནུས་སུ་བཟླའོ། །ཐུན་ལས་ལྡང་བར་འདོད་ན། རང་གི་སྙིང་གའི་ཧཱུྃ་ལས་འོད་ཟེར་འཕྲོས་པས་ཁམས་གསུམ་གྱི་སྣོད་བཅུད་ཐམས་ཅད་འོད་དུ་ཞུ་ནས། སྲུང་བའི་འཁོར་ལོ་ལ་ཐིམ། སྲུང་བའི་འཁོར་ལོ་དུར་ཁྲོད་བརྒྱད་ལ་ཐིམ། དུར་ཁྲོད་བརྒྱད་གཞལ་ཡས་ཁང་ལ་ཐིམ། གཞལ་ཡས་ཁང་འཁོར་གྱི་ལྷ་རྣམས་ལ་ཐིམ། འཁོར་གྱི་ལྷ་རྣམས་གཙོ་བོ་ལ་ཐིམ། དེ་ཉིད་རིམ་གྱིས་འོད་དུ་ཞུ་ནས་འོད་གསལ་སྟོང་ཉིད་ཀྱི་ངང་དུ་གྱུར། སླར་ཡང་རང་སྐད་ཅིག་གིས་རྡོ་རྗེ་འཇིགས་བྱེད་ཞལ་ཕྱག་ཡོངས་སུ་རྫོགས་པའི་སྐུར་གྱུར་པའི་དཔྲལ་བར་ཨོཾ་དཀར་པོ། མགྲིན་པར་ཨཱཿདམར་པོ། སྙིང་གར་ཧཱུྃ་སྔོན་པོ། མིག་བྱང་ཆུབ་སེམས་དཔའ་སའི་སྙིང་པོ། རྣ་བ་ཕྱག་ན་རྡོ་རྗེ། སྣ་ནམ་མཁའི་སྙིང་པོ། ལྕེ་འཇིག་རྟེན་དབང་ཕྱུག །ལུས་སྒྲིབ་པ་རྣམ་སེལ། ཡིད་ཀུན་ཏུ་བཟང་པོ། བཟླས་པའི་རྣལ་འབྱོར་རོ། །དེ་ནས་མངོན་པར་བཤམས་པའི་གཏོར་མ། ཡང་སྙིང་གིས་བསང་། སྭ་བྷཱ་ཝས་སྦྱང་། སྟོང་པའི་ངང་ལས་ཀྃ་ལས་ཐོད་པའི་སྒྱེད་པུ་གསུམ་གྱི་དབུས་སུ་ཡྃ་ལས་རླུང་། རཾ་ལས་མེ། སྒྱེད་པུའི་སྟེང་དུ་ཨ་ལས་ཐོད་པ་དུམ་བུ་གཅིག་པ་དཔྲལ་བ་རང་ལ་བསྟན་པའི་ནང་དུ། ཤར་དུ་གོ་ལས་བ་ལང་གི་ཤ །ལྷོར་ཀུ་ལས་ཁྱིའི་ཤ །ནུབ་ཏུ་ད་ལས་རྟའི་ཤ །བྱང་དུ་ཧ་ལས་གླང་པོ་ཆེའི་ཤ །དབུས་སུ་ན་ལས་མིའི་ཤ །ཤར་ལྷོར་བི་ལས་དྲི་ཆེན། ལྷོ་ནུབ་ཏུ་མུ་ལས་དྲི་ཆུ། ནུབ་བྱང་དུ་མ་ལས་རཀྟ། བྱང་ཤར་དུ་ཤུ་ལས་བྱང་སེམས། དེ་རྣམས་ཀྱི་སྟེང་དུ། དབུས་ནས་རིམ་པས། ཡཀྵེ་མ་མེད། བསམས་ནས། དེ་ལས་འོད་ཟེར་འོག་ཏུ་འཕྲོས་པས་རླུང་གཡོས། མེ་སྦར། རྫས་རྣམས་ཞུ། ཡིག་འབྲུ་ལྔ་ལས་འོད་འཕྲོས་པས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་ཡེ་ཤེས་ཀྱི་བདུད་རྩི་དང་། བརྟན་གཡོའི་བཅུད་ཐམས་ཅད་བསྡུས། ཡིག་འབྲུ་དང་བཅས་པ་ཐོད་པའི་ནང་དུ་ཐིམ་ཞིང་། འདྲེས་པ་ལས་བྱུང་བའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ་གིས་བྱིན་གྱིས་བརླབ་བོ། །དེ་ནས་མདུན་གྱི་ནམ་མཁར་རང་གིས་བསྒོམས་པ་ལྟ་བུའི་དཀྱིལ་འཁོར་གྱི་འཁོར་ལོ་སྐད་ཅིག་གིས་དམིགས་ལ། རང་གི་སྙིང་ག་ནས་འོད་ཟེར་འཕྲོས་པས་རང་བཞིན་གྱི་གནས་ནས་དཔལ་རྡོ་རྗེ་འཇིགས་བྱེད་ཀྱི་དཀྱིལ་འཁོར་ལ་སངས་རྒྱས་དང་བྱང་ཆུབ་སེམས་དཔའ་དཔག་ཏུ་མེད་པས་བསྐོར་བ་ཨོཾ་བཛྲ་ས་མཱ་ཛཿ ཞེས་པས་སྤྱན་དྲངས་ལ་ཛཿཧཱུྃ་བྃ་ཧོཿས་མདུན་བསྐྱེད་ལ་བསྟིམ། ཡང་འོད་འཕྲོས་པས་འཇིག་རྟེན་སྐྱོང་བ་དང་། འབྱུང་པོའི་ཚོགས་ཐམས་ཅད་བཀུག་པ། དཀྱིལ་འཁོར་གྱི་ཁོར་ཡུག་ཏུ་གནས་པར་གྱུར་པར་བསྒོམས་ལ། སྔགས་གསུམ་གྱི་མཐར། ཨི་དཾ་བ་ལིཾ་ཁ་ཁ་ཁཱ་ཧི་ཁཱ་ཧི་སརྦ་བིགྷྣན་ཤ་ཏྲཱུ་ན་མཱ་ར་ཡ་ཧཱུྃ་ཕཊ། ཅེས་གསུམ་མམ་བདུན་གྱིས་དཀྱིལ་འཁོར་གྱི་ལྷ་རྣམས་དང་། ཨོཾ་ཨོཾ་བྷུ་ཙ་ར་ནཾ་ཡ་སཏྭ་ལ་ཙ་ར་ནཾ་མ་ན་ཁ་ཙར་ནི། ཏ་པཱུ་རྦ་ཨ་དྷི་ག་ནཾ། ཀ་དཀྵི་ནི། ཨ་དི་གྷ་ནཾ། ཧཱུྃ་པཤྩི་མ་ཨ་དྷི་ག་ནི་ཕཊ། ཨུཏྟ་ར་ཨ་དྷི་གྷ་ནཾ། ཨོཾ་ཨི་ཧྲཱིཿ ཡཥྟྲཱིཿབ་ཝི་ཀུ་ཀྲྀ་ཨི་ཏ་ཨ། ན་ནི་ནཱ་བ་ཧཱུྃ་བྷོ། ཕཊ་སརྦ་བྷཱུ་ཏེ་བྷྱ་ཨི་དཾ་བ་ལིཾ་ཁ་ཁ་ཁཱ་ཧི་ཁཱ་ཧི་ཧཱུྃ་ཕཊ། ཅེས་པ་བདུན་གྱིས་འཇིག་རྟེན་པ་རྣམས་ལ་ཕུལ་ནས། མཆོད་ཅིང་བསྟོད་ནས་ཕྲིན་ལས་བཅོལ་ལ་དངོས་གྲུབ་གནང་བར་བསམས་ནས། བཟོད་པར་གསོལ་ནས་གཤེགས་སུ་གསོལ་ཏེ་གཏོར་མ་གཏང་ངོ་། །དེ་ནས་གཏོར་མ་ལྟར་ཁ་ཟས་བྱིན་གྱིས་བརླབས་ལ། རང་རྡོ་རྗེ་འཇིགས་བྱེད་དུ་མོས་ཏེ། ལྟེ་བར་གཏུམ་མོའི་མེ་འབར་བའི་མེ་ལྕེའི་ཁྲོད་ན། སྙིང་གར་ལྷ་བཞི་བཅུ་ཞེ་དགུའི་དཀྱིལ་འཁོར་གྱི་གཙོ་བོའི་རིགས་བདག་ཏུ་བླ་མ་བཞུགས་པ་དང་། ལྟོ་བར་འཇིག་རྟེན་སྐྱོང་བ་དང་། འབྱུང་པོའི་ཚོགས་མ་ལུས་པ་དམིགས་ཤིང་། ལག་པ་གཉིས་དགང་བླུགས་ཀྱིས། བཟའ་བཏུང་རྣམས་བསྲེག་རྫས་ཀྱི་ཚུལ་དུ་དམིགས་ལ། མེའི་ཐབ་ཁུང་དུ་ཕུལ་བས། འཁོར་འདས་ཀྱི་ལྷ་རྣམས་མཉེས་པར་བསམ་ཞིང་། སྡང་ཞེན་མེད་པར་ལོངས་སྤྱོད་དོ། །ཁ་ཟས་ཀྱི་རྣལ་འབྱོར་རོ། །དེ་ནས་སྤྱོད་ལམ་ལ་འཇུག་པའི་ཚེ། རྟེན་དང་བརྟེན་པར་བཅས་པའི་དཀྱིལ་འཁོར་གསལ་བཏབ་ནས། སྲུང་བའི་འཁོར་ལོས་མི་མཐུན་པའི་ཕྱོགས་ལས་རྣམ་པར་རྒྱལ་བ། གཞལ་ཡས་ཁང་གི་ལམ་གྱི་ཆོས་རྣམ་པར་དག་པ། ལྷ་རྣམས་འབྲས་བུ་སངས་རྒྱས་ཀྱི་ཡེ་ཤེས་དང་། ཡོན་ཏན་དང་ཕྲིན་ལས་རྣམ་པར་དག་པ། བཅོམ་ལྡན་འདས་ནི་འདོད་ཆགས་དག་ཅིང་འདུལ་བའི་ཕྱིར་ལིངྒ་གྱེན་དུ་རྒྱས་པ། ཞེ་སྡང་དག་ཅིང་འདུལ་བས་ཕྱག་སུམ་ཅུ་སོ་བཞི། ཨཱ་ལི་རྣམ་པར་དག་པས་ཞབས་བཅུ་དྲུག །སངས་རྒྱས་ཀྱི་ཡོན་ཏན་རྫོགས་པས་རྒྱན་ཐམས་ཅད་ཀྱིས་བརྒྱན་ཅིང་། ཕྲིན་ལས་སྣ་ཚོགས་པས་སེམས་ཅན་གྱི་དོན་མཛད་པས་ཕྱག་མཚན་དང་གདན་སྣ་ཚོགས་པ་སྤྲུལ་པ་དུ་མ་འཕྲོ་བའོ། །ཞེས་དག་པ་དྲན་པར་བྱས་ནས། གཞལ་ཡས་ཁང་དང་འཁོར་རྣམས་རང་ལ་བསྡུས་ལ། བདག་དང་སྣང་བ་ལྷ། བརྗོད་པ་དང་གྲག་པ་སྔགས། སེམས་ཀྱི་རྣམ་པར་རྟོག་པ་ཡེ་ཤེས་ཀྱི་ཆོ་འཕྲུལ་དུ་དམིགས་ཏེ། སྣང་བ་སྣ་ཚོགས་སུ་སྣང་བ་སྤྲུལ་པའི་སྐུ། རང་བཞིན་སྟོང་པ་ཆོས་ཀྱི་སྐུ། ངོ་བོ་ཟུང་འཇུག་ལོངས་སྐུར་དམིགས་ཏེ། སྡང་བ་དང་། ཞེན་པ་དང་། དོགས་པ་མེད་པའི་ཚུལ་གྱིས་ཅི་བདེ་བར་སྤྱོད་དོ། །སྤྱོད་ལམ་གྱི་རྣལ་འབྱོར་རོ། །དེ་ནས་ནུབ་མོ་གཉིད་ལོག་པའི་ཚེ། ལྷ་རྣམས་བསྡུས་ལ་སྟོང་པ་ཉིད་ཀྱི་ངང་ལ་ཉལ་ལོ། །གཉིད་སད་པའི་ཚེ། ཆུ་བུར་རྡོལ་བའི་ཚུལ་གྱིས་རྟེན་དང་བརྟེན་པར་བཅས་པའི་དཀྱིལ་འཁོར་དང་། སྣོད་བཅུད་ཐམས་ཅད་གསལ་བར་དམིགས་ལ་ལྡང་ངོ་། །ཁྲུས་ནི་དབང་གི་སྐབས་དང་འདྲ་བ་ཉིད་དོ། །བསྐྱེད་པའི་རིམ་པ་ཡན་ལག་དང་བཅས་པའོ། །རྫོགས་པའི་རིམ་པ་ནི། སློབ་དཔོན་ཀླུ་སྒྲུབ་ཀྱི་ཞལ་སྔ་ནས། ཇི་ལྟར་དབུགས་ནི་མེ་ལོང་ལ། །རང་ཉིད་ངེས་པར་ཐིམ་པ་ལྟར། །དེ་བཞིན་རྣལ་འབྱོར་ཡང་དག་མཐའ། །ཡང་དང་ཡང་དུ་མངོན་དུ་བྱེད། །ཅེས་འབྱུང་བ་ལྟར། རང་གི་སྙིང་ག་ནས་འཕྲོས་པའི་འོད་ཀྱི་སྤྲོ་བསྡུས་སྣོད་བཅུད་དང་དཀྱིལ་འཁོར་རྣམས་གསལ་བ་དང་། གཡོ་བ་དང་། རིམ་གྱིས་བསྡུ་བ་བྱས་ནས་མཐར་སྟོང་པ་ཉིད་ལ་ཞུགས་ཏེ། འོད་གསལ་གྱི་ངང་ལ་མཉམ་པར་གཞག་གོ །རྫོགས་པའི་རིམ་པའོ། །དེ་ནས་རྫོགས་རིམ་ལས་ལངས་ནས། བསྐྱེད་རིམ་ལ་འཇུག་པའི་ཚེ། ཇི་ལྟར་ཆུ་ཀླུང་དྭངས་པ་ལས། །ཉ་དག་ཡོངས་སུ་འཕར་བ་ལྟར། །དེ་བཞིན་ཐམས་ཅད་སྟོང་པ་ལས། །སྒྱུ་འཕྲུལ་དྲྭ་བ་བཞེངས་པར་མཛད། །ཅེས་པའི་ཚུལ་གྱིས་སྐད་ཅིག་གིས་ལྷའི་སྐུ་སྒྱུ་འཕྲུལ་དྲྭ་བར་བཞེངས་ནས། རྣལ་འབྱོར་གཞན་ལ་འཇུག་པར་བྱའོ། །རྫོགས་པའི་རིམ་པ་མཚམས་སྦྱོར་དང་བཅས་པའོ། །ལས་ཚོགས་ཀྱི་ཆོ་ག་ཞིབ་མོ་ནི་གཞུང་གཞན་དུ་ཤེས་པར་བྱའོ། །བརྒྱུད་པའི་རིམ་པ་ནི། འཇམ་དཔལ། ཡེ་ཤེས་ཀྱི་མཁའ་འགྲོ་མ། སློབ་དཔོན་ལ་ལི་ཏ་བཛྲ། ཨ་མོ་གྷ་བཛྲ་ཆེ་བ། ཨ་མོ་གྷ་བཛྲ་ཆུང་བ། བླ་མ་སྐྱོ་འོད་འབྱུང་། རྩང་ཡང་དག་འབར། ཡང་དག་རྡོ་རྗེ། རྔོག་རྡོ་རྗེ་རྒྱལ་པོ། གཟེ་བ་དོན་གྲུབ་ཡེ་ཤེས། ཁམས་སྟོན་ཤཱཀྱ་རྡོ་རྗེ། སློབ་དཔོན་སངས་རྒྱས་འབུམ་རྣམས་སོ། །ཞི་བའི་མཐར་ཐུག་འཇམ་པའི་དཔལ་ཡིན་ཏེ། །དྲག་པོའི་མཐར་ཐུག་རྡོ་རྗེ་འཇིགས་བྱེད་དཔལ། །གཉིས་ཀའང་ཟུང་འཇུག་བདེ་བའི་མཐར་ཐུག་དཔལ། །ཆོས་ཚུལ་འདི་ནི་ཐབས་ཀྱི་མཐར་ཐུག་ཡིན། །དེ་འདྲ་བདག་གིས་རྣམ་པར་བསྡེབས་པ་ཡི། །དགེ་བས་ཟུང་འཇུག་ཆེན་པོའི་དཔལ་ཐོབ་ནས། །སྲིད་ཞིར་གནས་པའི་འབྱུང་པོ་མ་ལུས་པ། །ཟུང་འཇུག་བདེ་བའི་དཔལ་ལ་འགོད་པར་ཤོག །རྡོ་རྗེ་འཇིགས་བྱེད་རྟོགས་པ་ནི། །སུམ་བརྒྱ་པ་སྟེ་འཇམ་དཔལ་གྱི། །རྒྱུད་ལས་དཔལ་གྱི་སྒྲུབ་པའི་ཐབས། །ཅུང་ཟད་ཙམ་ཞིག་ཕྱུང་ནས་བཏུས། །ཞེས་གསུངས་པའི་ཚུལ་གྱིས་རྡོ་རྗེ་འཇིགས་བྱེད་ཀྱི་རྟོགས་པ་རྒྱས་པ་ལས། སྒྲུབ་པའི་ཐབས་རྒྱ་ཆེར་གསུངས་པའི་དོན། ཕྱག་རྒྱ་ཆེན་པོ་མཆོག་གི་དངོས་གྲུབ་བརྙེས་པའི་སློབ་དཔོན་ལ་ལི་ཏ་བཛྲས་མཛད་པའི་གཞུང་ཉམས་སུ་བླང་བའི་ཚུལ་གོ་བདེ་བར་བཀྲོལ་བ་འདི་ནི། རིག་སྔགས་འཆང་བའི་དགེ་སློང་འཕགས་པས་ཤིང་མོ་ཕག་གི་ལོ་ཐ་སྐར་གྱི་ཟླ་བའི་ཚེས་བརྒྱད་ལ། མདོ་ཁམས་ཀྱི་སའི་ཆ་ཙམ་མདོ་གནས་གསར་ཞེས་བྱ་བར་སྦྱར་བའི་ཡི་གེ་པ་ནི་ཟི་སྟོན་གཞོན་ནུ་དཔལ་ལོ། །ཞེས་འགྲོ་བ་ལྷ་དང་བཅས་པའི་མགོན་པོ་ཆོས་ཀྱི་རྗེ་འཕགས་པ་རིན་པོ་ཆེས་མཛད་པའི་ཞེ་དགུ་མའི་སྒྲུབ་ཐབས་འདི་ཉིད་ལ་སོགས་ཁོངས་རྣམས་ཞང་ལུགས་ཀྱི་སྒྲུབ་ཐབས་ཚད་ལྡན་གཞན་དག་ནས་བཀྲོལ་ཏེ་བློ་གཏེར་དབང་པོས་ནག་འགྲོས་སུ་བསྡེབས་པའི་ཡི་གེ་པ་ནི་ཁྲོམ་དགེའི་བཙུན་པ་ཆོས་གྲགས་རྒྱ་མཚོས་གུས་པས་བགྱིས་པའོ། །འདིས་ཀྱང་འགྲོ་ཀུན་བདུད་བཞིའི་གཡུལ་ལས་རྒྱལ་ཏེ་དཔལ་འཇིགས་མཛད་ཆེན་པོའི་གོ་འཕང་བདེ་བླག་ཏུ་འགྲུབ་པའི་རྒྱུར་གྱུར་ཅིག། །།མངྒ་ལཾ།། །། དཔེ་བསྡུར་བཟོ་ཚར། བཅུག་ཐེངས་དང་པོ། བཅུག་ཐེངས་གཉིས་པའོ། །ཞུ་དག་རྫོགས། སླར་ཡང་བཅུག་ཐེངས་དང་པོ། ཡང་བཅུག།